DA Den Europæiske Unions Tidende C 138/4

Resumé fra medlemsstaterne om statsstøtte, der er ydet ifølge forordning (EF) nr. 1/2004 af 23. december 2003 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion, forarbejdning og afsætning af landbrugsprodukter

(2005/C 138/03)

Sag nr.: XA 16/05

Medlemsstat: Frankrig

Region: Centre

Støtteordningens benævnelse eller navnet på den virksomhed, der modtager en individuel støtte: Støtte til etablering af produktionsbygninger til landbrugsproduktion.

Med produktionsbygning menes en bygning, hvori der udføres landbrugsproduktion. Bygningen beskytter mod de ydre klimaforhold, letter plukningen og øger produkthygiejnen. Den er varmeisoleret og udstyret med regulering af indetemperatur, fugtighed og ventilation. Bygningerne kan ligeledes være koblet sammen i plukkelinjer.

Retsgrundlag:

— Article 4 du règlement d'exemption (CE) No 1/2004 du 23 décembre 2003

— Code général des collectivités (partie législative) articles L 1511-1 et L 1511-2

— Décision du Conseil Régional du Centre du 21 janvier 2005

Målet med støtten: forbedre landbrugenes konkurrenceevne og produktkvaliteten og mindske produktionsomkostningerne.

Berørt(e) sektor(er): Alle landbrugsproduktionssektorer med undtagelse af væksthuse og gartnerier, der omfattes af støtte i medfør af de anmeldte ordninger (N 572/2001 og N 523/2001).

Forventede årlige udgifter til ordningen eller samlet årligt støttebeløb til en virksomhed:

Overslag 2005 2006 Tilskud 1 180 500 Støttede investeringer 3 200 100 Antal virksomheder 4 1

Disse beløb vedrører kun produktionssektoren i Centre-regionen.

Der kan ydes støtte til følgende investeringer i forbindelse med etablering af produktionsbygninger i overensstemmelse med artikel 4 i forordning (EF) nr. 1/2004 af 23. december 2003

A. Bygning, erhvervelse eller forbedring af fast ejendom

B. Køb eller leje med købsforpligtelse af nye maskiner og nyt udstyr (herunder edb-programmel)

C. Generalomkostninger — såsom honorarer til arkitekter, ingeniører og konsulenter og gennemførlighedsundersøgelser — op til 12 % af de under A og B nævnte udgifter.

Den maksimale støtteintensitet: De støtteberettigede omkostninger er begrænset til 150 000 EUR pr. arbejdskraftenhed. Der tages kun højde for to arbejdskraftenheder pr. bedrift. Med hensyn til bedrifter med produktionssystemer, der kræver betydelig arbejdskraft, er loftet sat til 6 arbejdskraftenheder.

Støttens bruttointensitet er progressiv alt efter investeringsprojektets samlede beløb.

Regionen påtager sig at finansiere halvdelen af bruttostøtten. Den anden halvdel indhentes af hvert departement.

Gennemførelsesdato: ved Europa-Kommissionens bekræftelse for modtagelse.

Ordningens varighed: støtteordningen løber til den 31. december 2006, ligesom forordning (EF) nr. 1/2004.

Navn og adresse på den myndighed, der yder støtten:

Conseil Régional du Centre 9 rue St Pierre Lentin 45 041 Orléans cedex 1 France Tlf. +33 (0)2 38 70 30 30 Fax +33 (0)2 38 70 31 18 E-mail: Amanda.Tibble@regioncentre.fr Sagsbehandler: Amanda TIBBLE MICHÉ

Støtte nr.: XA 19/05

Medlemsstat: Forbundsrepublikken Tyskland

Region/delstat: Freistaat Sachsen

Støtteordningens benævnelse: Støtte til udgifterne til obligatoriske officielle TSE-/BSE-test på kvæg, får og geder som led i TSE-/BSE-overvågningsprogrammet

Retsgrundlag: § 25 (Kostenanteil des Landes) Nr. 2 des Sächsischen Ausführungsgesetzes zum Tierseuchengesetz — Landestierseuchengesetz — (SächsAGTierSG) vom 22. Januar 1992 (SächsGVBl. 1992, S. 29) in der zur Zeit geltenden Fassung

Forventede årlige udgifter til ordningen: Budget: 500 000 EUR

Støtte: 500 000 EUR

Maksimal støtteintensitet: 100 %

Gennemførelsestidspunkt: Straks

Bemærkning: Anmeldelsen er forsinket, fordi det i 2004 blev forsøgt at forelægge en fælles støtteansøgning for Forbundsrepublikken Tyskland (støtte nr. N 373/2003). Da dette ikke lykkedes, og den tyske forbundsregering derefter i henhold til meddelelse af 22.2.2005 til Europa-Kommissionen (ref.: 421-1256-9/0003) trak anmeldelsen tilbage og Kommissionens forordning (EF) nr. 1/2004 af 23. december 2003 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion, forarbejdning og afsætning af landbrugsprodukter (EUT L 1, s. 1) — fritagelsesforordningen — i mellemtiden er trådt i kraft, ansøges der hermed om en særskilt fritagelse for Freistaat Sachsen.

Ordningens varighed: Varigheden afhænger af TSE-/BSE-overvågningsprogrammets varighed, jf. Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier (EFT L 147, s. 1) i den gældende version.

Formålet med støtten: Den bestemmelse, der skal anvendes, er artikel 15, litra d), sammenholdt med artikel 16, litra c), i forordning (EF) nr. 1/2004.

Formålet med foranstaltningen er at yde statsstøtte til TSE-/BSE-hurtigtest for

— er slået ned, fordi der officielt er konstateret BSE hos et kreatur

— er slagtet for at bekæmpe andre dyresygdomme undtagen epidemiske dyresygdomme.

— er blevet slået ned i forbindelse med en sygdomsudryddelseskampagne

— eller er blevet slagtet til konsum

Forklarende bemærkning: De beskrevne støtteregler vedrører ikke undersøgelserne af slagtekvæg for BSE. I den forbindelse henvises til delstaten Sachsens socialministeriums direktiv om tildeling af støtte som led i særprogrammet for følgerne af BSE (Richtlinie des Sächsischen Staatsministeriums für Soziales über die Gewährung von Zuwendungen im Rahmen des Sonderprogramms für BSE-Auswirkungen) af 15. oktober 2004 (SächsABl. 2005, s. 127) (støtte nr. N 558/2004, ændringsanmeldelse til støtte nr. N 371/2003). Kommissionen gjorde ikke indsigelse mod denne støtte i sit brev af 27.1.2005.

I forbindelse med den foreliggende støtteordning skal de pågældende husdyrbrugere betragtes som små og mellemstore virksomheder efter forordning (EF) nr. 1/2004 og omfattes dermed af Kommissionens fritagelsesprocedure.

I forbindelse med BSE-/TSE-undersøgelserne opstår der udgifter til køb af testkit, udtagning og transport af prøver, gennemførelse af undersøgelserne samt opbevaring og destruktion af prøver.

I Sachsen afholdes udgifterne til prøveudtagning af kommunerne. Kommunerne kan opkræve gebyrer på ca. 0,80 til 8,00 EUR fra dyrenes ejere ifølge delstaten Sachsens finansministeriums sjette forordning om forvaltningsgebyrer og -udgifter (Sechste Verordnung des Sächsischen Staatsministeriums der Finanzen über die Festsetzung von Verwaltungsgebühren und Auslagen (Sechstes Sächsisches Kostenverzeichnis — 6. SächsKVZ) af 24.10.2003 (SächsGVBl. s. 706)).

De øvrige udgifter til de obligatoriske hurtigtest finansieres ved hjælp af statsstøtte (maks. 35 EUR pr. test). Den del af støtten, som ikke medfinansieres af EU, betales af delstaten Sachsen.

Støtten videregives i sin helhed til husdyrbrugerne. For at forenkle forvaltningen udbetales støtten til delstaten Sachsens forskningsinstitut for sundheds- og veterinærspørgsmål (Landesuntersuchungsanstalt für das Gesundheits- und Veterinärwesen Sachsen), der fungerer som statsligt forskningslaboratorium, og som sorterer under delstaten Sachsens socialministerium (Sächsisches Staatsministeriums für Soziales). Det fulde beløb videregives til de erhvervsdrivende, idet husdyrbrugerne ikke pålægges nogen udgifter til BSE-/TSE-undersøgelserne (med undtagelse som allerede nævnt af eventuelle prøvetagningsgebyrer).

Berørte sektorer: Landbruget, den animalske produktion og forarbejdning og afsætning (kvæg, får og geder)

Den støttetildelende myndigheds navn og adresse:

Internetadresse: http://www.saxonia-verlag.de/recht-sachsen/634_2bs.pdf